*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*az előterjesztés* ***nyilvános ülésen tárgyalható****!*

!

*II. számú előterjesztés*

Őcsény Község Önkormányzata Képviselő-testületének 2016. szeptember 28-án,

1800 órakor megtartandó ülésére

*Döntés közterületek filmforgatási célú használati díjának felülvizsgálatáról*

|  |
| --- |
| **Előterjesztő:** dr. Herczig Hajnalka jegyző  **Készítette:** dr. Herczig Hajnalka jegyző    **Törvényességi ellenőrzést végezte:** dr. Herczig Hajnalka jegyző  **Tárgyalja:**  Pénzügyi Bizottság: 2016. szeptember 28. |

***Tisztelt Képviselő-testület!***

A mozgóképről szóló 2004. évi II. törvény 34. § (3) bekezdése **jelenleg az alábbiak szerint szabályozza,** hogy a települési önkormányzatok a közterületek filmforgatási célú használatának díját milyen mértékben határozhatják meg rendeleteikben:

*„34. § (3) A települési önkormányzat képviselő-testülete a települési önkormányzat tulajdonában álló közterületek filmforgatási célú használatát legfeljebb a 3. mellékletnek -* ***községi önkormányzat képviselő-testülete pedig a rendeletében foglalt felső határnak*** *- megfelelő mértékben meghatározott díj ellenében biztosíthatja. A közterület használatáért megállapított díj a tulajdonos települési önkormányzatot illeti. A 3. melléklet szerinti legmagasabb díjak évente a tárgyévet megelőző második évre közzétett éves fogyasztói árindexek szorzatával növelt mértékben emelkednek. A 3. melléklet e bekezdés szerinti módosított díjtételeit a fővárosi és megyei kormányhivatal és a saját honlappal rendelkező települési önkormányzat a 2014. évtől kezdve az adott év elején a honlapján közzéteszi.”*

Nevezett törvény fenti bekezdése **2016. október 1-jei hatállyal módosításra** kerül, mely az alábbi rendelkezést fogja tartalmazni:

„*34. § (3) A települési önkormányzat a közterületek filmforgatási célú használatát* ***legfeljebb a 3. mellékletnek megfelelő mértékben meghatározott díj*** *ellenében biztosíthatja. A naptári napon legfeljebb hat órával átnyúló éjszakai forgatások esetében a töredéknapra a 3. mellékletben meghatározott összegeket kell alkalmazni. A közterület használatáért megállapított díj a tulajdonosi joggyakorlót illeti meg. A közterület használatáért megállapított díj a tulajdonosi joggyakorlót illeti meg. A 3. melléklet szerinti legmagasabb díjak évente a tárgyévet megelőző második évre közzétett éves fogyasztói árindexek szorzatával növelt mértékben emelkednek. A 3. melléklet e bekezdés szerinti módosított díjtételeit az MNF és a saját honlappal rendelkező települési önkormányzat az adott év elején honlapján közzéteszi."*

Míg a korábbi szabályozás szerint az önkormányzat szabadon határozhatta meg a díjakat, az új szabályozás maximalizálja a közterületek filmforgatási célú használati díjának mértékét, 2016. október 1. napjától legfeljebb a törvény 3. mellékletében meghatározott mértékéig határozhatóak meg a díjak. Továbbá a törvény 3. melléklete **új elemként** tartalmazza a kiürítési terület és a forgalom- technikai biztonsági terület esetén fizetendő díjakat, mellyel az önkormányzati rendeletet is szükséges kiegészíteni.

**Fenti törvény 3. melléklete az alábbi díjtételeket tartalmazza, melynél magasabb díj az önkormányzati rendeletben nem határozható meg:**

A közterület filmforgatási célú igénybevételéért fizetendő díj

1. a község díszburkolatos vagy turisztikailag kiemelt központi területein:

a) forgatási terület esetén: 521,- Ft/m2/nap

b) technikai terület esetén: 208.- Ft/m2/nap

c) stábparkolási terület esetén: 208.- Ft/m2/nap

d) kiürítési terület esetén: 208,- Ft/m2/nap

e) forgalom- technikai biztonsági terület esetén: 20.- Ft/m2/nap

2. a község nem díszburkolatos vagy nem turisztikailag kiemelt központi területein:

a) forgatási terület esetén: 208,- Ft/m2/nap

b) technikai terület esetén: 156.- Ft/m2/nap

c) stábparkolási terület esetén: 104.- Ft/m2/nap

d) kiürítési terület esetén: 104,- Ft/m2/nap

e) forgalom- technikai biztonsági terület esetén: 10.- Ft/m2/nap

A mozgóképről szóló 2004. évi II. törvény 36/I. §-a alapján a települési önkormányzatok **2016. szeptember 30. napjáig kötelesek** rendeleteiket ezen törvénynek a Magyarország 2017. évi központi költségvetésének megalapozásáról szó[ló 2016. évi LXVII. törvénn](https://www.opten.hu/optijus/lawtext/1063983#sid256)yel módosított **rendelkezéseivel összhangba hozni**.

Fentiekre figyelemmel javasolom a mellékelt rendelet-tervezet elfogadását.

***HATÁSVIZSGÁLAT***

**a közterületek filmforgatási célú igénybevételéről szóló 12/2013.(VII.22.) önkormányzati rendelet módosításáról szóló rendelet-tervezethez**

A rendelet megalkotásának szükségességét a magasabb szintű jogszabály változása indokolja.

**Részletes indokolás:**

1. §-hoz: A bekezdés kiegészül a törvényben újonnan szabályozott kiürítési terület és forgalom- technikai biztonsági terület esetén fizetendő díjakkal.

2. §-hoz: Az új szabályozás értelmében a díjakat legfeljebb a törvény 3. mellékletében meghatározott mértékben lehet megállapítani, ezért hatályon kívül helyezésre kerül a rendelet azon bekezdése, mely ellentétben áll fenti rendelkezéssel, ugyanis a rendelet ezen bekezdésében foglaltak szerint a 60 napot meghaladó igénybevétel esetén a díjak ötszörösét kellett megfizetni.

3. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabályok módosulása indokolja

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** Pénzügyi Bizottság véleményezi

*Őcsény Község* *Önkormányzat Képviselő-testületének*

/2016.(IX. 28.) önkormányzati r e n d e l e t –t e r v e z e t e

**a közterületek filmforgatási célú igénybevételéről szóló 12/2013.(VII.22.) önkormányzati rendelet módosításáról**

Őcsény Község Önkormányzatának Képviselő-testülete a Magyarország Alaptörvénye 32. cikk (2) bekezdésében, a mozgóképről szóló 2004. évi II. törvény 36/I. §-ában kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el

1. **§** A közterületek filmforgatási célú igénybevételéről szóló 17/2013.(IX. 01.) önkormányzati rendelet (továbbiakban: Rendelet) 3. § (1) bekezdése helyébe a következő rendelkezés lép:

„3. § (1) A közterület filmforgatási célú igénybevételéért fizetendő díj

1. a város díszburkolatos vagy turisztikailag kiemelt központi területein:

a) forgatási terület esetén: 300.- Ft/m2/nap

b) technikai terület esetén: 120.- Ft/m2/nap

c) stábparkolási terület esetén: 120.- Ft/m2/nap

d) kiürítési terület esetén: 120.- Ft/m2/nap

e) forgalom- technikai biztonsági terület esetén: 15.- Ft/m2/nap

2. a város nem díszburkolatos vagy nem turisztikailag kiemelt központi területein:

a)forgatási terület esetén: 120.- Ft/m2/nap

b) technikai terület esetén: 100.- Ft/m2/nap

c) stábparkolási terület esetén: 55.- Ft/m2/nap

d) kiürítési terület esetén: 55.- Ft/m2/nap

e) forgalom- technikai biztonsági terület esetén: 10.- Ft/m2/nap.”

1. **§** Hatályát veszti a Rendelet 3. § (4) bekezdése.

**3. §** E rendelet *2016. november 1. napján* lép hatályba.

***Őcsény*,** 2016. szeptember 28.

Fülöp János dr. Herczig Hajnalka

polgármester  jegyző

A rendelet 2016. szeptember 29-én került kihirdetésre.

dr. Herczig Hajnalka

jegyző